Document ID: /roh_data/filtered/fineweb-2-filterrobots_roh.jsonl.gz/46766

Cun ses sistem d’investiziun duai Dieter Behring avair donnegià finanzialmain radund 2000 persunas per en tut 800 milliuns francs.
1300 persunas han inoltrà in plant ed avessan per part uss il dretg sin quests daners. Quants daners ch’els survegnan per propi n’è betg cler. La summa d’indemnisaziun surpassa la summa ch’è vegnida confiscada tar Behring.
Avant ch'ins po insumma pajar ora las pretensiuns d'indemnisaziun sto la sentenzia esser legalmain valaivla. Sco il derschader Daniel Kipfer ha ditg, duai la sentenzia motivada esser avant maun en in pèr emnas.
Sin dumonda ha l'advocat da Dieter Behring annunzià che ses mandant vegni a trair vinavant il cas al Tribunal federal a Losanna.
RR novitads 14:00